
ΝΟΜΟΣ ΥΠ’ ΑΡΙΘ. 3090 

Σύσταση Σώματος Επιθεώρησης και Ελέγχου των Κατα¬ 
στημάτων Κράτησης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΥΣΤΑΣΗ ΣΩΜΑΤΟΣ ΕΠΙΘΕΩΡΗΣΗΣ ΚΑΙ 
ΕΛΕΓΧΟΥ ΤΩΝ ΚΑΤΑΣΤΗΜΑΤΩΝ ΚΡΑΤΗΣΗΣ 

Άρθρο 1 

Συνιστάται στο Υπουργείο Δικαιοσύνης ειδική υπηρε¬ 
σία, υπαγόμενη απευθείας στον Γενικό Γραμματέα του 
ίδιου Υπουργείου, με την ονομασία «Σώμα Επιθεώρησης 
και Ελέγχου Καταστημάτων Κράτησης». 

Άρθρο 2 

1. Το Σώμα Επιθεώρησης και Ελέγχου Καταστημάτων 
Κράτησης έχει ως αποστολή: 

Α. Τη διενέργεια τακτικών και έκτακτων ελέγχων οποια¬ 
δήποτε ημέρα και ώρα για τη διαπίστωση των συνθηκών 
κράτησης, της ευταξίας και της τήρησης των μέτρων 
ασφάλειας στα καταστήματα κράτησης, της εφαρμογής 
των διατάξεων του Σωφρονιστικού Κώδικα και των κανο¬ 
νισμών λειτουργίας των καταστημάτων αυτών, καθώς και 
των σχετικών εγκυκλίων οδηγιών που αφορούν τη λει¬ 
τουργία των καταστημάτων κράτησης. 

Β. Τη διερεύνηση και διακρίβωση των εγκλημάτων που 
διώκονται αυτεπαγγέλτως και διαπράττονται στους χώ¬ 
ρους των καταστημάτων κράτησης σε όλη την επικράτεια 
και προς τούτο, εκτός των άλλων, συλλέγει, αξιολογεί και 
αξιοποιεί πληροφορίες και στοιχεία που περιέρχονται με 
οποιονδήποτε τρόπο σε αυτό. 

2. Όσοι υπηρετούν στην πιο πάνω υπηρεσία και ασκούν 
ελεγκτικά καθήκοντα έχουν και την ιδιότητα του ειδικού 
ανακριτικού υπαλλήλου, ενεργούν προκαταρκτική εξέτα¬ 
ση ή προανάκριση, σύμφωνα με τα άρθρα 43 παρ. 2 και 
243 παρ. 2 του Κώδικα Ποινικής Δικονομίας και υποβάλ- 
λουντις σχετικές δικογραφίες στον αρμόδιο για την άσκη¬ 
ση της ποινικής δίωξης εισαγγελέα. 

3. Σε κάθε περίπτωση συντάσσεται έκθεση για τα απο¬ 


τελέσματα του ελέγχου. Επίσης το Δεκέμβριο κάθε έτους 
υποβάλλεται στον Γενικό Γ ραμματέα του Υπουργείου Δι¬ 
καιοσύνης έκθεση με παρατηρήσεις και προτάσεις για τη 
βελτίωση της οργάνωσης και λειτουργίας των καταστη¬ 
μάτων κράτησης. 

4. Οι αστυνομικές, στρατιωτικές και άλλες δημόσιες αρ¬ 
χές και υπηρεσίες έχουν υποχρέωση, όταν τους ζητηθεί, 
να συνδράμουν άμεσα και αποτελεσματικά τους υπαλλή¬ 
λους του Σώματος Επιθεώρησης και Ελέγχου Καταστη¬ 
μάτων Κράτησης. 

Άρθρο 3 

1. Με απόφαση του Υπουργού Δικαιοσύνης, μετά από 
γνώμη της Επιτροπής Θεσμών και Διαφάνειας της Βου¬ 
λής, σύμφωνα με τα οριζόμενα στον Κανονισμό της Βου¬ 
λής, προϊστάμενος του Σώματος τοποθετείται συνταξιού¬ 
χος δικαστικός λειτουργός, με την επιφύλαξη των διατά¬ 
ξεων του άρθρου 8 παρ. 14 του Ν. 2592/1998. Η θητεία 
του είναι τριετής και μπορεί να ανανεωθεί μια φορά για 
τρία έτη. 

Στον προϊστάμενο του Σώματος καταβάλλεται μηνιαία 
αποζημίωση, το ύψος της οποίας καθορίζεται με κοινή 
απόφαση των Υπουργών Οικονομίας και Οικονομικών και 
Δικαιοσύνης. 

2. Το Σώμα Επιθεώρησης και Ελέγχου Καταστημάτων 
Κράτησης στελεχώνεται από δώδεκα (12) υπαλλήλους 
του Υπουργείου Δικαιοσύνης ή υπαλλήλους του Δημοσί¬ 
ου ή νομικών προσώπων δημοσίου δικαίου που αποσπώ- 
νται στο Υπουργείο Δικαιοσύνης για το χρονικό διάστημα 
της συγκεκριμένης υπηρεσίας τους. 

Από τους υπαλλήλους αυτούς οι εννέα (9) είναι κατηγο¬ 
ρίας ΠΕ και ασκούν ελεγκτικά καθήκοντα και οι τρεις (3) 
είναι ΠΕ ή ΤΕ ή ΔΕ και ασκούν γραμματειακά καθήκοντα. 
Σε κάθε περίπτωση θα πρέπει να έχουν υπηρετήσει του¬ 
λάχιστον δέκα έτη στην υπηρεσία. 

Η διάρκεια της απόσπασής τους ορίζεται σε τρία έτη και 
διενεργείται με απόφαση του Υπουργού Δικαιοσύνης 
εφόσον προέρχονται από υπηρεσίες του Υπουργείου Δι¬ 
καιοσύνης. Αν προέρχονται από άλλες υπηρεσίες και άλ¬ 
λους φορείς, αποσπώνται με κοινή απόφαση των Υπουρ¬ 
γών Δικαιοσύνης, Εσωτερικών, Δημόσιας Διοίκησης και 
Αποκέντρωσης και του οικείου Υπουργού. 

Με απόφαση του Υπουργού Δικαιοσύνης ή των κατά τα 
ανωτέρω συναρμόδιων Υπουργών, μετά από εισήγηση 
του προϊσταμένου του Σώματος, η απόσπαση μπορεί να 
ανανεωθεί μια φορά από ένα έως τρία έτη. Ο χρόνος της 
απόσπασης λογίζεται κανονικά στην υπηρεσιακή και μι- 
σθολογική τους εξέλιξη. 

3. Οι υπάλληλοι που στελεχώνουν το Σώμα Επιθεώ¬ 
ρησης και Ελέγχου Καταστημάτων Κράτησης πρέπει 
να διακρίνονται για τις ικανότητες και το ήθος τους, να 
μην έχουν τιμωρηθεί ποινικά ή πειθαρχικά ή να μην εκ- 
κρεμεί σε βάρος τους πειθαρχική δίωξη για παραπτώ¬ 
ματα που μαρτυρούν έλλειψη ευσυνειδησίας και επί¬ 
γνωσης του υπηρεσιακού καθήκοντος και να μη συ¬ 
ντρέχουν λόγοι υγείας που τους εμποδίζουν στην 
εκτέλεση των καθηκόντων τους. Δεν επιτρέπεται να 
επιλεγεί υπάλληλος που είναι μέλος του διοικητικού 
συμβουλίου συνδικαλιστικής οργάνωσης ή έχει υπηρε¬ 
τήσει κατά την προηγούμενη οκταετία ή υπηρετεί με 
οποιαδήποτε ιδιότητα σε γραφεία μελών της Κυβέρνη¬ 
σης, Υφυπουργών, Γενικών Γραμματέων, Κομμάτων 
και Βουλευτών. 

4. Οι ανωτέρω υπάλληλοι εξακολουθούν να μισθοδο¬ 
τούνται από την υπηρεσία από την οποία προέρχονται και 
επιπλέον τους καταβάλλεται μηνιαία αποζημίωση, το 
ύψος της οποίας καθορίζεται με κοινή απόφαση των 
Υπουργών Οικονομίας και Οικονομικών και Δικαιοσύνης. 
Για τις δαπάνες των εκτός έδρας μετακινήσεων εφαρμό¬ 
ζονται οι ισχύουσες διατάξεις. Επίσης, έχουν τη δυνατό¬ 
τητα να επιλέξουν την υπηρεσία του Υπουργείου ή του 
φορέα τους που θα υπηρετήσουν μετά τη λήξη του χρό¬ 
νου της απόσπασής τους. 

5. Με απόφαση του Υπουργού Δικαιοσύνης ορίζεται κά¬ 
θε αναγκαία λεπτομέρεια για την εύρυθμη λειτου ργία της 
υπηρεσίας. 

Άρθρο 4 

Η προκαταρκτική εξέταση και η προανάκριση που 
ενεργείται από το Σώμα Επιθεώρησης και Ελέγχου Κα¬ 
ταστημάτων Κράτησης εποπτεύεται από τον Εισαγγε¬ 
λέα Εφετών Αθηνών. Η εποπτεία ασκείται από τον ίδιο ή 
από τον αναπληρωτή του και συνίσταται στο δικαίωμα 
να ενημερώνεται για τις πληροφορίες ή καταγγελίες 
που περιέρχονται στην υπηρεσία αυτή, να λαμβάνει 
γνώση των εκκρεμών υποθέσεων, να δίνει οδηγίες και 
να παρίσταται κατά τη διενέργεια των ανακριτικών πρά¬ 
ξεων. 

Άρθρο 5 

Με τις διατάξεις του παρόντος νόμου δεν θίγονται οι αρ¬ 
μοδιότητες των άλλων δικαστικών, ανακριτικών ή διωκτι¬ 
κών αρχών. Όταν άλλη δικαστική, ανακριτική ή διωκτική 
αρχή έχει επιληφθεί για τα προβλεπόμενα στο άρθρο 2 
παρ. 1 περίπτωση Β'του παρόντος νόμου εγκλήματα, ενη¬ 
μερώνει το Σώμα Επιθεώρησης και Ελέγχου Καταστημά¬ 
των Κράτησης. Ομοίως, σε περίπτωση που έχει επιληφθεί 
το Σώμα Επιθεώρησης και Ελέγχου Καταστημάτων Κρά¬ 
τησης, ενημερώνει τον αρμόδιο, κατά το άρθρο 572 
Κ.Π.Δ., εισαγγελέα. 


ΚΕΦΑΛΑΙΟ Β' 

ΤΡΟΠΟΠΟΙΗΣΕΙΣ ΔΙΑΤΑΞΕΩΝ ΤΟΥ ΠΟΙΝΙΚΟΥ ΚΩΔΙΚΑ, 
ΤΟΥ ΚΩΔΙΚΑ ΠΟΙΝΙΚΗΣ ΔΙΚΟΝΟΜΙΑΣ 
ΚΑΙ ΑΛΛΕΣ ΔΙΑΤΑΞΕΙΣ 

Άρθρο 6 

1. Μετά το πρώτο εδάφιο της πρώτης παραγράφου του 
άρθρου 74 του Ποινικού Κώδικα προστίθεται εδάφιο ως 
εξής: 

«Αν ο αλλοδαπός κατά το χρόνο τέλεσης της πράξης 
ήταν ανήλικος, για την απέλασή του λαμβάνεται υπόψη η 
τυχόν νόμιμη εγκατάσταση και παραμονή της οικογένει- 
άς του στη χώρα ή στην περίπτωση που η οικογένειά του 
διαμένει στην αλλοδαπή, ο υφιστάμενος στη χώρα προο¬ 
ρισμού σοβαρός κίνδυνος κατά της ζωής, της σωματικής 
ακεραιότητας ή της προσωπικής ή γενετήσιας ελευθε¬ 
ρίας του.» 

2. Στο τέλος της παραγράφου 3 του άρθρου 74 του Ποι¬ 
νικού Κώδικα προστίθεται εδάφιο ως εξής: 

«Η πιο πάνω απόφαση λαμβάνεται μετά από γνώμη τρι¬ 
μελούς συμβουλίου που αποτελείται από έναν σύμβουλο 
ή πάρεδρο του Νομικού Συμβουλίου του Κράτους, ως 
πρόεδρο, τον οποίο προτείνει ο Πρόεδρος του Νομικού 
Συμβουλίου του Κράτους, έναν ανώτερο αξιωματικό της 
Διεύθυνσης Αλλοδαπών του Αρχηγείου Ελληνικής Αστυ¬ 
νομίας, τον οποίο προτείνει ο Υπουργός Δημόσιας Τάξης 
και τον διευθυντή της αρμόδιας Διεύθυνσης του Υπουρ¬ 
γείου Δικαιοσύνης. Χρέη γραμματέα εκτελεί υπάλληλος 
της αρμόδιας Διεύθυνσης του Υπουργείου Δικαιοσύνης. 
Ο πρόεδρος και τα μέλη του συμβουλίου, καθώς και ο 
γραμματέας αυτού ορίζονται με τους αναπληρωτές τους 
για τρία έτη με απόφαση του Υπουργού Δικαιοσύνης.» 

3. Στα μέλη και στον γραμματέα του συμβουλίου της 
προηγούμενης παραγράφου καταβάλλεται αποζημίωση, 
το ύψος της οποίας ορίζεται με κοινή απόφαση των 
Υπουργών Οικονομίας και Οικονομικών, Δικαιοσύνης και 
Δημόσιας Τάξης. 

4. Στο τέλος της παραγράφου 3 του άρθρου 99 του Ποι¬ 
νικού Κώδικα προστίθεται εδάφιο ως εξής: 

«Η πιο πάνω απόφαση λαμβάνεται μετά από γνώμη του 
κατά το άρθρο 74 παράγραφος 3 τριμελούς συμβου¬ 
λίου.» 

5. Στο άρθρο 99 του Ποινικού Κώδικα προστίθεται πα¬ 
ράγραφος 5 που έχει ως εξής: 

« 5. Αν ο αλλοδαπός έχει εκτίσει με οποιονδήποτε τρό¬ 
πο την ποινή του και η απέλασή του που έχει διαταχθεί με 
δικαστική απόφαση δεν είναι δυνατή, η απέλαση ανα¬ 
στέλλεται με απόφαση του Τριμελούς Πλημμελειοδικεί¬ 
ου του τόπου έκτισης της ποινής ύστερα από πρόταση 
του εισαγγελέα που εποπτεύει το οικείο κατάστημα κρά¬ 
τησης και όπου αυτός δεν υπάρχει του εισαγγελέα που 
είναι αρμόδιος για την εκτέλεση της ποινής. Κατά τη χο¬ 
ρήγηση της αναστολής το δικαστήριο μπορεί να επιβάλ¬ 
λει τους όρους που προβλέπονται στην παράγραφο 2 
του άρθρου 100Α ή ορισμένους από αυτούς. Αν εκλεί- 
ψουν οι λόγοι που επέβαλαν την αναστολή της απέλα¬ 
σης, η απόφαση για τη χορήγησή της ανακαλείται με την 
ίδια διαδικασία.» 

6. Στο τέλος της παραγράφου 4 του άρθρου 105 του 
Ποινικού Κώδικα προστίθεται εδάφιο που έχει ως εξής: 

«Αν με δικαστική απόφαση έχει διαταχθεί η απέλαση 
του καταδίκου που απολύεται υπό όρο, η απέλαση εκτε- 
λείται αμέσως μετά την υπό όρο απόλυση αυτού, εκτός αν 
η απέλαση είναι αδύνατη, οπότε απολύεται ο κατάδικος 
και αρχίζει ο χρόνος δοκιμασίας.» 

7. Το άρθρο 326 του Ποινικού Κώδικα τροποποιείται ως 
εξής: 

«Άρθρο 326 

Κατακράτηση παρά το Σύνταγμα 

Όποιος παραβαίνει μια από τις διατάξεις του άρθρου 6 
του Συντάγματος τιμωρείται με φυλάκιση τουλάχιστον έξι 
μηνών.» 

8. Το άρθρο 370Ατου Ποινικού Κώδικα αντικαθίσταται 
ως εξής: 

«Άρθρο 370Α 

Παραβίαση του απορρήτου των τηλεφωνημάτων 
και της προφορικής συνομιλίας 

1. Όποιος αθέμιτα παγιδεύει ή με οποιονδήποτε άλλον 
τρόπο παρεμβαίνει σε τηλεφωνική σύνδεση ή συσκευή με 
σκοπό να πληροφορηθεί ή να μαγνητοφωνήσει το περιε¬ 
χόμενο τηλεφωνικής συνδιάλεξης μεταξύ τρίτων τιμωρεί¬ 
ται με φυλάκιση τουλάχιστον ενός έτους. Η χρησιμοποίη¬ 
ση από τον δράστη των πληροφοριών ή μαγνητοταινιών 
που αποκτήθηκαν με αυτόν τον τρόπο θεωρείται επιβα- 
ρυντική περίπτωση. 

2. Όποιος αθέμιτα παρακολουθεί με ειδικά τεχνικά μέ¬ 
σα ή μαγνητοφωνεί προφορική συνομιλία μεταξύ τρίτων 
που δεν διεξάγεται δημόσια ή μαγνητοσκοπεί μη δημό¬ 
σιες πράξεις τρίτων, τιμωρείται με φυλάκιση τουλάχιστον 
ενός έτους. Με την ίδια ποινή τιμωρείται και όποιος μα¬ 
γνητοφωνεί ιδιωτική συνομιλία μεταξύ αυτού και τρίτου 
χωρίς τη συναίνεση του τελευταίου. Το δεύτερο εδάφιο 
της παραγράφου 1 αυτού του άρθρου εφαρμόζεται και 
σε αυτή την περίπτωση. 

3. Με φυλάκιση τουλάχιστον ενός έτους τιμωρείται 
όποιος κάνει χρήση των πληροφοριών ή των μαγνητοται¬ 
νιών ή των μαγνητοσκοπήσεων που αποκτήθηκαν με τους 
τρόπους που προβλέπονται στις παραγράφους 1 και 2 
αυτού του άρθρου. 

4. Η πράξη της παραγράφου 3 δεν είναι άδικη, αν η 
χρήση έγινε ενώπιον οποιοσδήποτε δικαστικής ή άλλης 
ανακριτικής αρχής για τη διαφύλαξη δικαιολογημένου 
συμφέροντος, που δεν μπορούσε να διαφυλαχθεί διαφο¬ 
ρετικά. 

5. Αν ο δράστης των πράξεων των παραγράφων 1,2 και 
3 αυτού του άρθρου ενεργεί ιδιωτικές έρευνες ή τελεί τις 
πράξεις αυτές κατ’ επάγγελμα ή κατά συνήθεια ή απέ¬ 
βλεπε στην είσπραξη αμοιβής, επιβάλλεται φυλάκιση 
τουλάχιστον δύο ετών και χρηματική ποινή. 

6. Όποιος διαθέτει στο εμπόριο ή με άλλον τρόπο προ¬ 
σφέρει για εγκατάσταση ειδικά τεχνικά μέσα για την τέ¬ 
λεση των πράξεωντων παραγράφων 1 και 2 αυτού του άρ¬ 
θρου ή δημόσια διαφημίζει ή προσφέρει τις υπηρεσίες 
του για την τέλεσή τους τιμωρείται με φυλάκιση τουλάχι¬ 
στον ενός έτους και με χρηματική ποινή.» 

Άρθρο 7 

1. Στο άρθρο 16 του Κώδικα Ποινικής Δικονομίας προ¬ 
στίθεται παράγραφος 4, που έχει ως εξής: 


«4. Δεν επιτρέπεται αίτηση εξαίρεσης: α) μελών ή του 
εισαγγελέα ή του γραμματέα του δικαστηρίου ή του δι¬ 
καστικού συμβουλίου, που αποφασίζει για την αίτηση 
εξαίρεσης κατά το άρθρο 20, β) τόσων μελών από καθέ¬ 
να τωνποινικώντμημάτωντου Αρείου Πάγου, ώστε μετά 
λοιπά μέλη να μην είναι δυνατή η συγκρότηση του δικα¬ 
στηρίου κατά τον κανονισμό λειτουργίας του Αρείου Πά¬ 
γου, γ) περισσοτέρων των πέντε αντεισαγγελέων του 
Αρείου Πάγου, δ) περισσοτέρων των οκτώ δικαστών ή 
δύο εισαγγελέων συνολικά για κάθε δικαστήριο ή εισαγ¬ 
γελία, όπου υπηρετούν πράγματι τουλάχιστον δώδεκα 
δικαστές ή τρεις εισαγγελείς αντίστοιχα, ε) περισσοτέ¬ 
ρων των τεσσάρων δικαστών για κάθε δικαστήριο στο 
οποίο υπηρετούν τουλάχιστον επτά δικαστές και περισ¬ 
σοτέρων των δύο όταν υπηρετούν λιγότεροιτων επτά δι¬ 
καστών.» 

2. Στην παράγραφο 3 του άρθρου 130 του Κώδικα Ποι¬ 
νικής Δικονομίας προστίθεται τελευταίο εδάφιο ως εξής: 

« Η κατά το δεύτερο εδάφιο συνεκδίκαση δεν επιτρέπε¬ 
ται, εφόσον κατά το χρόνο τέλεσης της πράξης ο ανήλι¬ 
κος δεν είχε συμπληρώσει το δέκατο πέμπτο έτος της ηλι¬ 
κίας του.» 

3. Η παράγραφος 1 του άρθρου 330 του Κώδικα Ποινι¬ 
κής Δικονομίας αντικαθίσταται ως εξής: 

« 1. Αν η δημοσιότητα της συνεδρίασης είναι επιβλα¬ 
βής στα χρηστά ήθη ή συντρέχουν ειδικοί λόγοι να προ- 
στατευθεί ο ιδιωτικός ή οικογενειακός βίος των διαδί- 
κων, ιδίως αν η δημοσιότητα σε δίκη εγκλημάτων κατά 
της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής έχει ως συνέπεια την 
ιδιαίτερη ψυχική ταλαιπωρία ή το διασυρμό του θύμα¬ 
τος και μάλιστα ανηλίκου, το δικαστήριο διατάσσειτη 
διεξαγωγή της δίκης ή ενός μέρους της χωρίς δημο¬ 
σιότητα.» 

4. Στο τέλος της παραγράφου 1 του άρθρου 340 του 
Κώδικα Ποινικής Δικονομίας προστίθενται εδάφια πέμπτο 
και έκτο που έχουν ως εξής: 

«Σε δίκες για κακούργημα, οι οποίες λόγω της σοβαρό¬ 
τητας και του αντικειμένου τους πρόκειται να έχουν μα- 
κρά διάρκεια, ο πρόεδρος του δικαστηρίου διορίζει μετην 
ίδια διαδικασία στον κατηγορούμενο που δεν έχει συνή¬ 
γορο δύο ή τρεις συνηγόρους από τον ίδιο πίνακα. Ο κα¬ 
τηγορούμενος δεν μπορεί να αρνηθεί την υπεράσπισή 
του από το συνήγορο ή τους συνηγόρους που διορίστη¬ 
καν από τον πρόεδρο, μπορεί όμως με αιτιολογημένη αί¬ 
τησή του να ζητήσει από το δικαστήριο την ανάκληση του 
διορισμού ενός μόνο συνηγόρου, οπότε η υπεράσπιση 
συνεχίζεται από τους λοιπούς, εφόσον είχαν διοριστεί 
περισσότεροι από ένας.» 

5. Τα δύο πρώτα εδάφια της παραγράφου 1 του άρθρου 
349 του Κώδικα Ποινικής Δικονομίας αντικαθίστανται ως 
εξής: 

«1. Το δικαστήριο, μετά από πρόταση του εισαγγελέα ή 
αίτηση κάποιου από τους διαδίκους ή και αυτεπαγγέλ- 
τως, μπορεί να διατάξει την αναβολή της δίκης για σημα¬ 
ντικά αίτια που προσδιορίζονται ειδικά στην απόφαση. 
Μπορεί επίσης για το λόγο αυτόν να διατάξει τη διακοπή 
της δίκης ή της συνεδρίασης πριν αρχίσει η συζήτηση της 
υπόθεσης.» 

Άρθρο 8 

1. Η ολική ή μερική μετάδοση από την τηλεόραση ή το 
ραδιόφωνο, καθώς και η κινηματογράφηση και μαγνητο¬ 
σκόπηση της δίκης ενώπιον ποινικού, πολιτικού ή διοικη¬ 
τικού δικαστηρίου απαγορεύεται. Κατ’ εξαίρεση, το δικα¬ 
στήριο μπορεί να επιτρέψει τις ενέργειες αυτές, εφόσον 
συναινούν ο εισαγγελέας και οι διάδικοι και συντρέχει ου¬ 
σιώδες δημόσιο συμφέρον. 

2. Η μετάδοση από την τηλεόραση ή η κινηματογράφη¬ 
ση ή μαγνητοσκόπηση ή φωτογράφηση των προσώπων 
που οδηγούνται ενώπιον των δικαστικών ή εισαγγελικών 
ή αστυνομικών και λοιπών αρχών απαγορεύεται. 

3. Όποιος παραβαίνει τις διατάξεις των παραγράφων 1 
εδ. α' και 2 τιμωρείται με φυλάκιση μέχρι τριών ετών και 
χρηματική ποινή είκοσι χιλιάδων (20.000) έως διακοσίων 
χιλιάδων (200.000) ευρώ. 

4. Η παράγραφος 4 του άρθρου 35 του Ν. 2172/1993 
(ΦΕΚ 207 Α') καταργείται. 

Άρθρο 9 

1. Το άρθρο δεύτερο του Ν. 2656/1998 (ΦΕΚ 265 Α') 
αντικαθίσταται ως εξής: 

«Άρθρο δεύτερο 

Δωροδοκία αλλοδαπού δημόσιου λειτουργού 

1. Όποιος, κατά την άσκηση διεθνών επιχειρηματικών 
δραστηριοτήτων και με σκοπό να αποκτήσει ή να διατη¬ 
ρήσει αθέμιτο επιχειρηματικό ή άλλο, μη οφειλόμενο, 
πλεονέκτημα, χρηματικό ή μη, προσφέρει, υπόσχεται ή 
δίνει, ο ίδιος ή μέσω τρίτου, δώρα ή άλλα μη οφειλόμενα 
ανταλλάγματα, σε αλλοδαπό δημόσιο λειτουργό, κατά 
την έννοια της σύμβασης του Ο.Ο.Σ.Α. που κυρώνεται με 
το άρθρο πρώτο του νόμου αυτού, υπέρ αυτού ή τρίτου, 
προκειμένου αυτός να προβεί σε ενέργεια ή παράλειψη 
που ανάγεται στην υπηρεσία του ή αντίκειται στα καθή- 
κοντά του, τιμωρείται με φυλάκιση τουλάχιστον ενός 
έτους. 

2. Τα δοθέντα δώρα ή η αξία τους, καθώς επίσης και τα 
προϊόντα του εγκλήματος, που προβλέπονται στην προη¬ 
γούμενη παράγραφο, ή η αξία τους, δημεύονται.» 

2. Η παράγραφος 1 του άρθρου πέμπτου του Ν. 2656/ 
1998 αντικαθίσταται ως εξής: 

«1. Αν κάποιο νομικό πρόσωπο ή επιχείρηση, από υπαι¬ 
τιότητα των διευθυντικών στελεχών του, ωφελήθηκε με 
οποιονδήποτε τρόπο από αξιόποινες πράξεις του παρό¬ 
ντος νόμου, επιβάλλεται σ' αυτό, με απόφαση του προϊ¬ 
σταμένου της οικείας περιφερειακής διευθύνσεως του 
Σ.Δ.Ο.Ε. (άρθρο 5του π.δ. 218/1996, ΦΕΚ 168 Α'): 

α) διοικητικό πρόστιμο μέχρι του τριπλάσιου της αξίας 
του οφέλους ή 

β) προσωρινή ή οριστική απαγόρευση άσκησης της επι¬ 
χειρηματικής της δραστηριότητας ή 

γ) πρόσκαιρος ή οριστικός αποκλεισμός από δημόσιες 
παροχές ή ενισχύσεις.» 

3. Οι διατάξεις του πέμπτου εδαφίου της παρ. 7 του άρ¬ 
θρου 19 του π.δ. 774/1980 «περί κωδικοποιήσεως εις ενι- 
αίον κείμενον των περί Ελεγκτικού Συνεδρίου ισχυουσών 
διατάξεων κ.λπ. » (ΦΕΚ 189 Α'), η οποία προστέθηκε με το 
άρθρο 15του Ν. 2145/1993 (ΦΕΚ 88 Α'), αντικαταστάθηκε 
εν μέρει με την παράγραφο 1 του άρθρου 8 του Ν. 


2741/1999 (ΦΕΚ 199 Α') και τροποποιήθηκε με το άρθρο 
2 του Ν. 3060/2002 (ΦΕΚ 242 Α') καταργούνται από της 
ισχύος τους χωρίς να θίγεται το κύρος πράξεων που εκ- 
δόθηκαν σε εφαρμογή των καταργούμενων διατάξεων 
μέχρι τη δημοσίευση του παρόντος νόμου. 

Άρθρο 10 

Στην παράγραφο 1 του άρθρου 7Α του Ν. 2472/1997, 
που προστέθηκε με την παράγραφο 4 του άρθρου 8 του 
Ν. 2819/2000, προστίθεται περίπτωση στ'ως εξής: 

«στ) Όταν η επεξεργασία γίνεται από δικαστικές αρχές 
ή υπηρεσίες στο πλαίσιο απονομής της δικαιοσύνης ή για 
την εξυπηρέτηση των αναγκών της λειτουργίας τους.» 

Άρθρο 11 

1. Η παράγραφος 3 του τμήματος Β' υπό τοντίτλο «Κλή¬ 
ρωση των συνθέσεων» του άρθρου 17 του Ν. 1756/1988 « 
Κώδικας οργανισμού δικαστηρίων και κατάστασης δικα¬ 
στικών λειτουργών», όπως η περίπτωση β' αυτής, που 
αναφέρεται στο Εφετείο, έχει αντικατασταθεί με το άρ¬ 
θρο 14 παρ. 3 του Ν. 3038/2002 (ΦΕΚ 180 Α'), αντικαθί¬ 
σταται ως εξής: 

«Στο Εφετείο: 

α) Των αρχαιότερων προέδρων εφετών μέχρι του 
αναγκαίου αριθμού, ανάλογα με τις ανάγκες του δικα¬ 
στηρίου, από τους οποίους κληρώνονται οι πρόεδροι 
των μικτών ορκωτών εφετείων και των πενταμελών 
εφετείων. 

β) Των νεότερων προέδρων εφετών και των αρχαιότε¬ 
ρων εφετών, μέχρι του αναγκαίου αριθμού, ανάλογα με 
τις ανάγκες του δικαστηρίου, από τους οποίους κληρώ¬ 
νονται οι πρόεδροι των τριμελών εφετείων κακουργημά¬ 
των ή και τριμελών εφετείων πλημμελημάτων. 

γ) Όλων των υπόλοιπων εφετών, από τους οποίους κλη¬ 
ρώνονται τα μέλη των μικτών ορκωτών εφετείων, των πε¬ 
νταμελών εφετείων και των τριμελών εφετείων.» 

2. Μετά την παράγραφο 7 του τμήματος Β' υπό τον τίτ¬ 
λο «Κλήρωση των συνθέσεων» του άρθρου 17 του Ν. 
1756/1988 «Κώδικας οργανισμού δικαστηρίων και κατά¬ 
στασης δικαστικών λειτουργών», όπως η περίπτωση β' 
αυτής, που αναφέρεται στο Εφετείο, έχει αντικατασταθεί 
με το άρθρο 14 παράγραφος 3 του Ν. 3038/2002 (ΦΕΚ 180 
Α'), προστίθεται παράγραφος 7Α που έχει ως εξής: 

«7.Α. Σε υποθέσεις που έχουν παραπεμφθεί αρμοδίως 
για να εκδικαστούν στοτριμελές εφετείο κακουργημάτων 
και λόγω της σοβαρότητας και του αντικειμένου τους 
πρόκειται να διαρκέσουν επί μακρό χρόνο, η ολομέλεια 
του δικαστηρίου των εφετών, που συνέρχεται μετά από 
πρόσκληση του διευθύνοντος το δικαστήριο δέκα τουλά¬ 
χιστον ημέρες πριν από την κλήρωση της συνθέσεως, ορί¬ 
ζει από μεν τους προέδρους εφετών αριθμό δεκαπλάσιο, 
από δε τους εφέτες αριθμό δεκαπενταπλάσιο του απαι- 
τούμενου για τη συγκρότηση του δικαστηρίου, μεταξύ 
των οποίων θα κληρωθούν ο πρόεδρος του δικαστηρίου 
από τους προέδρους εφετών και τα σύνεδρο μέλη του δι¬ 
καστηρίου από τους εφέτες, οι οποίοι με τους αναπλη¬ 
ρωτές τους, έναν πρόεδρο εφετών και δύο εφέτες, που 
κληρώνονται από τον ίδιο αριθμό δικαστών και συμπαρε¬ 
δρεύουν (άρθρο 9 παρ. 3 Κ.Π.Δ.), θα συγκροτήσουν το δι¬ 
καστήριο του τριμελούς εφετείου κακουργημάτων. 

Η απόφαση της ολομέλειας ισχύει από τη δημοσίευ¬ 
σή της. Τα οριζόμενα στα προηγούμενα εδάφια ισχύ¬ 
ουν και για τη συγκρότηση του δευτεροβάθμιου δικα¬ 
στηρίου στην περίπτωση που οι υποθέσεις αυτές 
αχθούν ενώπιον του. Ο εισαγγελέας της έδρας και ο 
αναπληρωτής του, ο οποίος συμπαρίσταται, κληρώνο¬ 
νται από δέκα εισαγγελείς εφετών που έχουν οριστεί 
από την ολομέλεια της οικείας εισαγγελίας με την ίδια 
διαδικασία, ενώ κατά τα λοιπά εφαρμόζονται αναλό- 
γως όσα προβλέπονται στα προηγούμενα εδάφια. Η 
κλήρωση για τη συγκρότηση του δικαστηρίου γίνεται 
την πρώτη ημέρα συνεδρίασης του προηγούμενου της 
δικασίμου μήνα από το Α' Τριμελές Εφετείο Πλημμελη¬ 
μάτων σε δημόσια συνεδρίαση. Οι κληρωθέντες συμ¬ 
μετέχουν σε κάθε τυχόν επόμενη μετ’ αναβολή δικάσι¬ 
μο, εκτός εάν παύσουν για οποιονδήποτε λόγο να ανή¬ 
κουν στη δύναμη του δικαστηρίου, οπότε τη θέση τους 
καταλαμβάνει το αντίστοιχο αναπληρωματικό μέλος. 
Στην περίπτωση αυτή, στη θέση του αναπληρωματι¬ 
κού, εφόσον εξακολουθεί να συντρέχει ο λόγος ανα- 
πλήρωσης, ορίζεται με την ίδια διαδικασία από την ολο¬ 
μέλεια νέο μέλος.» 

Άρθρο 12 

1. Στο προσωπικό των καταστημάτων κράτησης, σω¬ 
φρονιστικών και θεραπευτικών καταστημάτων, ειδικών 
θεραπευτικών καταστημάτων και Κεντρικής Αποθήκης 
Υλικού Φυλακών (Κ.Α.Υ.Φ.) χορηγείται ειδική αποζημίωση 
για κάθε ημέρα απασχόλησης πέραν του πένθη μέρου. Το 
ύψος της αποζημίωσης, καθώς και κάθε άλλη λεπτομέ¬ 
ρεια για την εφαρμογή της διάταξης αυτής καθορίζονται 
με κοινή απόφαση των Υπουργών Οικονομίας και Οικονο¬ 
μικών και Δικαιοσύνης. 

2. Το πρώτο εδάφιο της παραγράφου 2 του άρθρου 8 
του Ν. 2776/1999 «Σωφρονιστικός Κώδικας» αντικαθίστα¬ 
ται ως εξής: 

«2. Το Κ.Ε.Σ.Φ. απαρτίζεται από πέντε μέλη Δ.Ε.Π. ελ¬ 
ληνικών Α.Ε.Ι., κατά προτίμηση νομικούς με ενασχόληση 
σε θέματα ποινικού ή σωφρονιστικού ή συνταγματικού δι¬ 
καίου, έναν επιστήμονα εξειδικευμένο στη σωφρονιστική 
ή την ψυχολογία των εγκλείστων ή τη μεταχείριση των το¬ 
ξικομανών ή σε άλλο συναφές αντικείμενο, έναν εισαγγε¬ 
λέα ή αντεισαγγελέα εφετών, τον προϊστάμενο της Γενι¬ 
κής Διεύθυνσης Σωφρονιστικής Πολιτικής, τον προϊστά¬ 
μενο της Διεύθυνσης Επιθεώρησης, έναν διευθυντή 
καταστήματος κράτησης και έναν κοινωνικό λειτουργό 
που υπηρετεί στην κοινωνική υπηρεσία καταστήματος 
κράτησης.» 

Άρθρο 13 

Το επίδομα του εδαφίου ζ' της παραγράφου 1 του άρ¬ 
θρου 10 του Ν. 2470/1997 με τον τίτλο «ειδικό επίδομα 
προσωπικού σωφρονιστικών και αναμορφωτικών κατα¬ 
στημάτων κράτησης του Υπουργείου Δικαιοσύνης» αυξά¬ 
νεται κατά εκατόν δεκαοκτώ (118) ευρώ και διαμορφώνε¬ 
ται στο ποσό των διακοσίων πενήντα (250) ευρώ. 

Άρθρο 14 

1. Η παρ. 2 του άρθρου 21 του Ν. 2830/2002 τροποποι¬ 
είται ως εξής: 


«2. Για την εφαρμογή της προηγούμενης παραγράφου 
ως ημέρα γέννησης λαμβάνεται υπόψη η πραγματική, 
που αποδεικνύεται με ληξιαρχική πράξη, η οποία έχει συ¬ 
νταχθεί το αργότερο μέσα σε ενενήντα ημέρες από την 
ημέρα της γέννησης. Εάν δεν συντάχθηκε ληξιαρχική 
πράξη, σύμφωνα με τα παραπάνω, ως ημέρα της γέννη¬ 
σης θεωρείται η 31η Δεκεμβρίου του έτους γέννησης.» 

2. Η παρ. 2 του άρθρου 33 του Ν. 2830/2002 τροποποι¬ 
είται ως εξής: 

«2. Ως ημερομηνία γέννησης για την εφαρμογή της πα¬ 
ραγράφου 1 θεωρείται η 31η Δεκεμβρίου του έτους γέν¬ 
νησης του αποχωρούντος, εφόσον δεν υφίσταται ληξιαρ¬ 
χική πράξη γέννησης που έχει εξαρχής συνταχθεί.» 

Άρθρο 15 

1. Μετά την παρ. 3 του άρθρου 32 του Ν. 3013/2002 
(ΦΕΚ 102 Α71.5.2002) προστίθεται παράγραφος 3α η 
οποία έχει ως ακολούθως: 

«3.α. Γ ια τις αποδοχές και εν γένει απολαβές των ανω¬ 
τέρω εφαρμόζονται οι διατάξεις της Π.Υ.Σ. 88/1985 (ΦΕΚ 
142 Α'), όπως ισχύουν κάθε φορά. 

Η σχετική δαπάνη θα βαρύνει τον προϋπολογισμό του 
Υπουργείου Εσωτερικών, Δημόσιας Διοίκησης καιΑποκέ- 
ντρωσης» (Φ 07.150). 

2. Η διάταξη του άρθρου αυτού ισχύει από την 1.5.2002 
ημερομηνία δημοσίευσης του Ν. 3013/2002 στην Εφημε¬ 
ρίδα της Κυβερνήσεως. 

3. Στην παρ. 4 του άρθρου 32 του Ν. 3013/2002 προστί¬ 
θεται εδάφιο β' που έχει ως ακολούθως: 

«4. Ο συνολικός αριθμός των τηλεφωνικών συνδέσεων 
καθορίζεται με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης, ύστερα από αίτημα 
του Επιτρόπου.» 

Άρθρο 16 

Οι διατάξεις των τέταρτου, πέμπτου και έκτου εδαφίων 
της παραγράφου 5 του άρθρου 12 του Ν. 2730/1999, 
όπως η παράγραφος 5 προστέθηκε με το άρθρο 4 παρά¬ 
γραφος 6του Ν. 2819/2000 και το εδάφιο πέμπτο αυτής, 
όπως ισχύει μετά την τροποποίησή του από την παρά¬ 
γραφο ΙΟτου άρθρου 45του Ν. 2992/2002, αντικαθίστα¬ 
ται ως εξής: 

«Σε κάθε περίπτωση άρνησης απόδοσης της χρήσης 
των παραπάνω ακινήτων στην Ο.Ε.Ο.Α. Αθήνα 2004 Α.Ε. ή 
στο φορέα εκτέλεσης του έργου μετά την καταβολή της 
αποζημίωσης του δεύτερου εδαφίου της παραγράφου 5 
του άρθρου αυτού, εφαρμόζεται η διάταξη της παραγρά¬ 
φου 3 του ίδιου άρθρου, όπως τροποποιήθηκε με την πα¬ 
ράγραφο 7 του άρθρου 45 του Ν. 2992/2002. Η προθε¬ 
σμία για την άσκηση της ανακοπής ενώπιον του εισαγγε¬ 
λέα εφετών και η άσκηση αυτής δεν αναστέλλουν την 
εκτέλεση. Η αίτηση στην εισαγγελέα υποβάλλεται από 
την Ο.Ε.Ο.Α. Αθήνα 2004 Α.Ε.. Στη διαδικασία αυτή εφαρ¬ 
μόζονται αναλόγως οι διατάξεις του άρθρου 69 Κ.Πολ.Δ.. 

Κάθε άλλη διαφορά αποζημίωσης των μισθωτών, μεγα¬ 
λύτερη της προβλεπόμενης στο δεύτερο εδάφιο της πα¬ 
ραγράφου αυτής, εφόσον δεν επιλύεται συμβιβαστικώς, 
εκδικάζεται κατά τη διαδικασία της παρ. 2 του άρθρου 11 
του Ν. 2730/1999, ανεξάρτητα από τη διαδικασία αποβο¬ 
λής από τη χρήση του ακινήτου της παρ. 3 του παρόντος 

άρθρου. Διάδικοι στη σχετική δίκη είναι ο εκμισθωτής και 
ο φορέας ή ο ανάδοχος εκτέλεσης του Ολυμπιακού Έρ¬ 
γου. Οι διατάξεις της παραγράφου αυτής εφαρμόζονται 
και στις εκκρεμείς κατά τη δημοσίευση του παρόντος 
νόμου υποθέσεις». 

Άρθρο 17 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 24 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

X. ΠΡΩΤΟΠΑΠΑΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 24 Δεκεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βί.9Γ 

θ-ΙΤΙ3ίΙ: \Λ/θ5ΐΠ35ΐΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή ΟΩ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θογο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































